এনটিভিতে আজ দুপুর ২.৩৫ মিনিটে প্রচার হবে টেলিফিল্ম ‘প্রেম বাঁচিতে জানে’। ফারিয়া হোসেনের রচনা ও আরিফ খানের পরিচালনায় এখানে অভিনয় করেছেন- আফজাল হোসেন, সুবর্ণা মুস্তাফা, পীযুষ বন্দ্যোপাধ্যায়, সাদিয়া ইসলাম মৌ, রিক্তা প্রমূখ। ‘পারভেজ ও লাবনী’র একমাত্র মেয়ে লায়লাকে নিয়ে তাঁদের সুখের সংসার। পারভেজের ব্যবসা, লাবনীর শিক্ষকতা আর লায়লার পড়াশোনা নিয়ে বেশ আনন্দেই কাটছিল তাঁদের দিনগুলো। কিন্তু প্রকৃতির অমোঘ নিয়মে ছন্দপতন ঘটে তাঁদের জীবনে। অসুস্থ হয়ে পড়ে লাবনী। আর পারভেজের জীবনে আসে স্বপ্না। অসুস্থ লাবনী অবহেলিত হয়। তাঁর পাশে এসে দাঁড়ায় পিটার। তারপর…